ai4bharat/Pralekha huggingface dataset:
کامرس اور صنعت کی وزارتہ
سریش پربھو # آسک پربھو کے ساتھ اسٹارٹ اپ انڈیا پر براہ راست
سوشل میڈیا سیشن
نئی دہلی، 17 مئی 2018/ کامرس اور صنعت اور شہری ہوا بازی کے مرکزی وزیر جناب سریش پربھو نے 16 مئی 2018 کو سوشل میڈیا پر ایک براہ راست اجلاس میں امکانی اور موجودہ صنعت کاروں کے اسٹارٹ اپ انڈیا اور حکومت سےحاصل ہونے والے تعاون کے امکانات کے بارے میں سوالات کے جواب دیئے۔ یہ جوابات شام ساڑھے چار بجے اور پانچ بجے کے درمیان دیئے گئے۔ شرکا نے اپنے سوالات پوچھنے کے لئے براہ راست اجلاس کے دوران #ٹیگ آسک پربھو کا استعمال کیاتھا۔
وزیر موصوف نے صنعت کاروں کو دستیاب فائدوں سے متعلق سوالات کے جوابات دیئے اور حکومت سے حاصل ہونے والے تعاون کے امکانات کے بارے میں جوابات دیئے۔ انہوں نے ملک میں صنعت کاری کے جذبے کو جاری رکھنے پر زور دیا ۔ انہوں نے صنعت کاروں سے کہا کہ وہ مزید وسائل حاصل کرنے کے لئے اسٹارٹ اپ انڈیا ہب ویب سائٹ کا استعمال کریں۔ انہوں نے اسٹارٹ اپ کے لئے ٹیکس رعایتوں پر سوالات کے جوابات دیئے۔ شرکا کو جن کے وزیر موصوف کی طرف سے سوالات کے جوابات دیئے گئے ، تعریف کا ایک سرٹی فکیٹ بھی بھیجا گیا ۔ اس سرٹی فکیٹ پر وزیر موصو ف کے دستخط تھے۔
۔۔۔۔۔۔۔۔۔۔۔
م ن۔ح ا ۔ ج۔
U- 2625
(Visitor Counter : 36
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 45.37 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں اور پرائیوٹ اسپتالوں کے پاس3.29کروڑسے زیادہ غیر استعمال شدہ خوراکیںابھی بھی دستیاب ہیں، جنہیں استعمال میں لایا جانا ہے
نئی دلّی ،25 جولائی، 2021/
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے۔ ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
45,37,70,580
|
|
ارسال کئے جانے کے مرحلے میں
|
|
11,79,010
|
|
استعمال شدہ خوراک
|
|
42,08,32,021
|
|
باقی خوراک جو دستیاب ہے
|
|
3,29,38,559
ریاستوں و مرکز کے زیر انتظام علاقوں کو ، تمام ذرائع کے توسط سے اب تک 45.37 کروڑ سے زیادہ ٹیکےفراہم کرائے گئےہیں اور مزید11,79,010 خوراکیں ارسال کئے جانے کے مراحل میں ہیں۔
ان میں سے ضائع ہونے والے ٹیکوں سمیت مجموعی طور پر42,08,32,021استعمال میں لائے جاچکے ہیں ۔
ریاستوں/ مرکز کے زیر انتظام علاقوں اور پرائیوٹ اسپتالوں کے پاس 3.29کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں لگایا جانا باقی ہے۔
صحت اور خاندانی بہبود کی وزارت
مانسون سیزن سے قبل ڈاکٹر منسکھ منڈاویہ نے ریاستوں سے کہا کہ ویکٹر پر قابو پانے اور اس کے خاتمے کے لیے جن ابھیان شروع کرنے کے واسطے ’’لوگ بھگداری‘‘ بہت اہم ہے
’’آئیے ہم سب اپنے گھروں اور علاقوں سے شروعات کریں تاکہ یہ یقینی بنایا جا سکے کہ ہمارے محلوں میں ویکٹر کی افزائش نہ ہو‘‘
مرکزی وزیر صحت نے ویکٹر سے پیدا ہونے والی بیماریوں کے خاتمے کے لیے بین شعبہ جاتی، کثیر پارٹنر اور کثیر سطحی تعاون کو مضبوط بنانے پر زور دیا
ڈاکٹر منسکھ منڈاویہ نے ریاستوں سے کہا کہ وہ شہریوں اور معاشرے کا تعاون حاصل کرنے کے لئے لوگ بھاگداری  کے ساتھ جن ابھیان شروع کریں تاکی ان کے گھر ، احاطے اور پڑوس کو مچھروں سے پاک کرنے کو یقینی بنایا جاسکے۔ ویکٹر پر قابو پانے اور خاتمے کے لیے جن ابھیان شروع کرنے کے لیے ’’لوگ بھاگداری‘‘ بہت اہم ہے۔ آئیے ہم اپنے گھروں اور علاقوں سے شروعات کریں اور اس بات کو یقینی بنائیں کہ ہمارے پاس پڑوس میں ویکٹر کی افزائش نہ ہو۔ مرکزی وزیر صحت نے کہا کہ انہوں نے مانسون سیزن سے قبل آج ویڈیو کانفرنس کے ذریعے 13 سب سے زیادہ متاثر ہونے والی ریاستوں  میں ویکٹر سے پیدا ہونے والی بیماریوں کی روک تھام اور ان پر قابو پانے کے لیے تیاریوں کا جائزہ لیا۔ دہلی کے نائب وزیراعلی جناب منیش سسودیا، بہار کے وزیر صحت جناب منگل پانڈے، تمل ناڈو کے وزیر صحت تھرو ما سبرامنین، جھارکھنڈ کے وزیر صحت جناب بننا گپتا نے ورچوئل جائزہ میٹنگ میں شرکت کی۔
ڈاکٹر منڈاویہ نے ریاستوں سے کہاکہ وہ بین شعبہ جاتی تعاون کو یقینی بنائیں اور دیگر متعلقہ محکموں مثلاً قبائلی بہبود، شہری ترقی ، دیہی ترقی  کے تحت پکے مکانات کی تعمیر کے لیے، پانی اور صفائی ستھرائی ، مویشی پروری وغیرہ کے ساتھ مل کر کام کریں۔ان سے یہ بھی کہا گیا کہ وہ کیڑے مار ادویات، فوگنگ مشینوں وغیرہ کے ساتھ ادویات/تشخیص کی بروقت دستیابی اور موثر تقسیم کو یقینی بنائیں۔ ریاستوں کو کسی بھی وباء سے مؤثر طریقے سے نمٹنے کے لیے ریپڈ رسپانس ٹیموں  کی تشکیل پر بھی توجہ دینے کی ضرورت ہے۔
مرکزی وزیر صحت نے کہا ہمیں بیداری پھیلانے، لوگوں کو تحریک دینے اور کٹس، ادویات تقسیم اور دیگر خدمات کے لیے گھر گھرجاکر مہم کے واسطے آشا اور آنگن واڑی ورکز سے کام لینا چاہئے۔ انہوں نے اس بات پر زور دیا کہ ریاستوں اور مرکزی حکومت کی مشترکہ کوششوں سے ہی پورے ملک میں ویکٹر سے پیدا ہونے والی بیماریوں کے بوجچھ کو مؤثر طریقے سے کم اور ختم کیا جاسکتا ہے۔
ریاستوں کو ملیریا، ڈینگو، چکن گونیا، جے ای، لمفیٹک فائلیریاسس اور کالا آزار جیسی مختلف ویکٹر سے پیدا ہونے والی بیماریوں کے ریاست وار بوجھ کے بارے میں مطلع کیا گیا۔ حکومت ہند ان بیماریوں پر قابو پانے کے لیے وقف ہے اور اس کا 2030 تک ملیریا، 2030 تک لیمفیٹک فلیریاسس اور 2023 تک کالا آزار کو ختم کرنے کا ہدف ہے۔
ویکٹر سے پیدا ہونے والی بیماریاں موسمی ہوتی ہیں اور عام طور پر مانسون اور مانسون کی مدت کے لمفیٹک فائلریاسس کو چھوڑکر سبھی کے پھیلنے کا خطرہ ہوتا ہے۔نیشنل سینٹر فارویکٹر بورن ڈیزیز کنٹرول  پالیسیاں/رہنما خطوط تیار کرتا ہے اور ریاستوں/مرکز کے زیر انتظام علاقوں کوویکٹر سے پیدا ہونے والی چھ بیماریوں  کی روک تھام اور کنٹرول کے لیے تکنیکی، مالی امداد  فراہم کرتا ہے۔
محترمہ رولی سنگھ، اے ایس اور ایم ڈی ڈاکٹر ہرمیت سنگھ، جے ایس صحت اور خاندانی بہبود کی وزارت، ڈاکٹر اتل گوئل، ڈائرکٹر جنرل ہیلتھ سروسز  اور صحت کی مرکزی وزارت کے دیگر سینئر افسران بھی مشن ڈائریکٹروں اور ریاستوں/مرکز کے زیر انتظام علاقوں کے دیگر سینئر افسران کے ساتھ ورچوئل جائزہ میٹنگ میں موجود تھے۔
ماحولیات، جنگلات اور موسمیاتی تبدیلی کی وزارت
ماحولیات کے تحفظ کے لئے اقدامات سے فضائی کثافت کو کم کیاجاسکے گا
نئی دہلی،6جون : مرکزی وزیرماحولیات کے وزیرجناب پرکاش جاوڈیکر نے نئی دہلی میں منعقدہ ایک پروگرام میں فضائی آلودگی کے خاتمے اور ماحولیات کے تحفظ کے لئے جن بھاگیداری پرزوردیا۔ اس تقریب کا انعقاد عالمی یوم ماحولیات کے موقع پر کیاگیاتھا۔ اس سال عالمی یوم ماحولیات کی تقریب کا مرکزی خیال فضائی آلودگی ہے ۔
اس موقع پر جناب پرکاش جاویڈکرنے اپنی تقریرمیں آگے کہاکہ گذشتہ 5برسوں کے دوران جو اقدامات کئے گئے ہیں ،ان کے مثبت نتائج اب سامنے آنے لگے ہیں ۔سال 2014میں جہاں ہوامیں آلودگی 246تھی ، وہیں اب یہ مقدارگھٹ کر200رہ گئی ہے اوراب معتدل سے اچھی ہوا تک کے معیارکے دنوں میں اضافہ ہوگیاہے جن کی تعداد سال 2016میں 108تھی ، اورجو اب بڑھ کر2018میں 159ہوگئی ہے ۔ اس کے ساتھ ہی چیزوں کو جلانے کی تعداد میں بھی 25سے 30فیصد کمی آئی ہے اور ہندوستان 2020تک موجودہ فیول اسٹینڈرڈ بی ایس IVسے جست لگاکر )ایندھن کے معیار)بی ایس VIمیں پہنچ جائیگا۔
ماحولیات، جنگلات اورتبدیلی ماحولیات کی وزارت نے ہوائی آلودگی کے سدباب کے لئے نیشنل کلین ایرپروگرام شروع کیاہے جو ملک کے 102شہروں میں آلودگی میں کمی کے ماہانہ 2.5کے حساب 20سے 30فیصد تک کمی کے نشانوں کے ساتھ ایک وسط مدتی منصوبہ عمل ہے ۔ اس کے ساتھ ہی یہ بھی طے کیاگیاہے کہ ہرایس پی سی بی ریاست کے ایسے سرکردہ تعلیمی ادارے سے ربط قائم کریگاجو اس پروگرام کے لئے ریاستی سطح پرتکنیکی شراکت دارکی حیثیت سے کام کریں گے ۔
ماحولیات ، جنگلات اورتبدیلی ماحولیات کی وزارت نے اس کا م کے لئے آئی آئی ٹی کانپورکو نوڈل تعلیمی ادارے کی حیثیت سےمقررکیاہے ۔جو ریاست کے تمام دیگرسرکردہ تعلیمی اداروں سے تال میل قائم کریگا۔ ریاستوں کے شناخت شدہ تعلیمی اداروں کے ساتھ ایس پی سی بی کے تعلق سے سہ فریقی مفاہمتی عرضداشتوں پردستخط بھی کئے گئے ہیں ۔اورماحولیات ، جنگلات اورتبدیلی ماحولیات کی وزارت کو دیگردوسرے شراکت دارکی حیثیت سے ملک کی 17ریاستوں کے لئے نامزد کیاگیاہے ۔ آندھراپردیش ، آسام ، بہار ، چنڈی گڑھ ، ہریانہ ، ہماچل پردیش ، جموں وکشمیر ، جھارکھنڈ ، مہاراشٹر، اڈیشہ ،پنجاب ، راجستھان ، تامل ناڈو، تلنگانہ ، اترپردیش ، اترکھنڈ اورمغربی بنگال کی ریاستوں کے لئے سہ فریقی مفاہمتی عرضداشتوں پر دستخط کئے گئے ہیں ۔
اس موقع پر وزیرموصوف نے چارتصانیف کا بھی اجرأ کیا۔
کتاب نمبر 1:پلانٹ ڈسکوریز2018
باٹینیکل سروے آف انڈیا کے تالیف شدہ
پلانٹ ڈسکوریز 2018 نامی یہ کتاب میں اپنے سلسلے کی 12ویں تصنیف ہے جوبی ایس آئی کی سالانہ اشاعت ہے ۔جس میں ہندوستان میں نئی اقسام کے بارے میں جامع معلومات فراہم کراتی ہے ۔ اس کتاب میں 438ایسے نئے پودوں پرروشنی ڈالی گئی ہے ، جن کا سال 2018کے دوران اضافہ ہواہے ۔
کتاب ۔2:آرکڈ آف انڈیا۔ ایک تصویررہنمامجلہ (مصنفین ڈاکٹرایس کے سنگھ ، ڈاکٹرڈی کے اگروال ، جے ایس جلال ، ڈاکٹرایس ایس داش ، ڈاکٹراے اے ماو، اور ڈاکٹرپی سنگھ
آرکڈس آف انڈیا نامی اس تصویری مجلے میں ہندوستان کے 156آرکڈس کی اقسام پرروشنی ڈالی گئی اور اس میں 750سے زائد نئے نباتات کی تصویریں بھی شامل ہیں ۔
3۔انیمل ڈسکوریز 2018

انیمل ڈسکوریز زیڈ ایس آئی کی ایک سالانہ اشاعت ہے جس میں ہندوستان کی نئی اقسام کے بارے میں جامع معلومات فراہم کرائی گئی ہے ۔ یہ کتاب محل وقوع کی قسم اور 372نئے شناخت شدہ نباتات کی تقسیم کی تفصیل فراہم کراتی ہے ۔
4۔فونل ڈائیورسٹی آف مینگرو ایکو سسٹم ان انڈیا

اس تصنیف میں ہندوستان کے دریاوں کے ساحلوں پر اگنے والے پودوں اوردرختوں کے فضائی نظام کی نئی اقسام پیش کی گئی ہیں ۔
خواتین اور بچوں کی ترقیات کی وزارت
این آئی پی سی سی ڈی نے، نئی دہلی میں مشن پوشن 2.0 کے تحت رضاکارانہ تنظیم کے لیے ابتدائی بچپن کی نگہداشت اور تعلیمی خدمات میں معیار کو بہتر بنانے کے لیے کمیونٹی میں بیداری پیدا کرنے کی حکمت عملیوں پر آن لائن تربیت کا اہتمام کیا
عوامی تعاون اور اطفال کی ترقی کے قومی ادارے  نے 8-9 جون 2023 کو این آئی پی سی سی ڈی ، نئی دہلی میں رضاکارانہ تنظیم کے لیے ابتدائی بچپن کی نگہداشت اور تعلیمی خدمات میں معیار کو بہتر بنانے کے لیے کمیونٹی میں بیداری پیدا کرنے کی حکمت عملیوں پر ایک آن لائن تربیت کا اہتمام کیا ۔
تربیت کے مقاصد یہ تھے:
- کمیونٹی میں بیداری پیدا کرنےکے تصور اور اہمیت کے بارے میں شرکاء میں آگاہی پیدا کرنا۔
- کمیونٹی میں بیداری پیدا کرنے کی تکنیک اور طریقوں اور تکنیکوں اور کمیونٹی کو متحرک کرنے کے طریقوں اور شراکتی سیکھنے کے استعمال؛ایکشن تکنیکوں پر مہارتیں تیار کرنا۔
- ای سی سی ای خدمات کے موثر نفاذ کے لیے مختلف تکنیکوں میں کمیونٹی کی شرکت اور حکمت عملی تیار کرنے کے بارے میں شرکاء کی مہارت کو تقویت دینا۔
زراعت اور کاشتکاروں کی فلاح و بہبود کی وزارت
تمباکو کے کاشتکاروں کے لیے اختیارات
گزشتہ پانچ سالوں کے دوران تقریباً 1.12 لاکھ ایکڑ اراضی تمباکو کی کاشت سے دوسری متبادل فصلوں کی طرف منتقل ہوئی ہے
زراعت اور کسانوں کی بہبود کے مرکزی وزیر نریندر سنگھ تومر نے آج لوک سبھا میں ایک تحریری جواب میں بتایا کہ زراعت اور کسانوں کی بہبود کا محکمہ 16-2015 سے کاشتکاروں کو متبادل فصلوں/کاشت کاری کے طریقوں کی طرف رجوع کرنے کی حوصلہ افزائی کے لیے 10 تمباکو پیدا کرنے والی ریاستوں آندھرا پردیش، بہار، گجرات، کرناٹک، مہاراشٹر، اڈیشہ، تمل ناڈو، تلنگانہ، اتر پردیش اور مغربی بنگال میں راشٹریہ کرشی وکاس یوجنا  کی ذیلی اسکیم مختلف اقسام کی فصلوں سے متعلق پروگرام  کا نفاذ کررہا ہے۔ سی ڈی پی کے تحت، تمباکو پیدا کرنے والی ریاستوں کو تمباکو کی فصلوں سے متبادل زرعی/ باغبانی فصلوں کی طرف منتقل کرنے کے لیے مناسب اقدامات/ دخل اندازیوں کے لیے آسانی فراہم کی جارہی ہے۔
10 تمباکو پیدا کرنے والی ریاستوں میں اس اسکیم کے نفاذ کے لیے18-2017، 19-2018، 20-2019، 21-2020اور 22-2021 کے لیے مرکز کا حصہ بالترتیب 667.00 لاکھ، 667.00 لاکھ روپے، 1000.00 لاکھ اور 1000.00 لاکھ روپے کے فنڈز تقسیم کیے گئے۔
گزشتہ پانچ سالوں یعنی 18-2017سے 22-2021 کے دوران، تمباکو کی کاشت کی کل 111889 ایکڑ اراضی کو دیگر متبادل فصلوں / کاشت کے طورطریقوں کی طرف منتقل کیا گیا ہے۔
سی ڈی پی کے علاوہ، حکومت ہند ریاستوں کی مخصوص ضروریات/ ترجیحات کے لیے آرکے وی آئی کے تحت ریاستوں کوآسانی بھی فراہم کرتی ہے اور ریاستیں متعلقہ ریاستوں کے چیف سکریٹریوں کی سربراہی میں ریاستی سطح کی منظوری کمیٹی  کی منظوری کے ساتھ آر کے وی آئی کے تحت فصلوں کے تنوع کو فروغ دے سکتی ہیں۔ زراعت اور کسانوں کی بہبود کا محکمہ زرعی/باغبانی فصلوں کے فروغ کیلئے باغبانی کی مربوط ترقی کا مشن وغیرہ کی خاطرچاول، گندم، دالیں، غذائیت سے متعلق اناج، موٹے اناج، تیل کی بیجوں اور تجارتی فصلوں  سے متعلق قومی خوراک کے تحفظ کا مشن جیسے مختلف فصلوں کے ترقیاتی پروگرام بھی نافذ کرتا ہے۔
آئی سی اے آر - راجمندری میں تمباکو پر تحقیق کے مرکزی ادارے نے ریاستوں کو تمباکو کی کاشت تبدیل کرنے کے لیے متبادل فصل کے نظام کی سفارش کی ہے۔
حکومت ہند کے سائنٹفک امور کے مشیر خاص کا دفتر
پروفیسر کے. وجے راگھون، پرنسپل سائنسی مشیر انڈیا، اور پروفیسر وی کامکوٹی، ڈائریکٹر آئی آئی ٹی مدراس، ایکوا میپ واٹر مینجمنٹ اینڈ پالیسی سینٹر کا افتتاح کیا
حکومت ہند کے پرنسپل سائنی مشیر نے آئی آئی ٹی مدراس میں نئے واٹر مینجمنٹ اور پالیسی سنٹر ایکوا میپ کا افتتاح کیا اور 19 مارچ 2022 کو اس کی ویب سائٹ – https://aquamap.iitm.ac.in/ کا بھی آغاز کیا۔ اس لانچ کی تقریب میں پروفیسر وی کاماکوٹی، ڈائریکٹر، آئی آئی ٹی مدراس، پروفیسر لیگی فلپ، ایکوا میپ کے فیکلٹی کوآرڈینیٹر، اور ڈاکٹر پی بالاسوبرامنین، سی ای او، تھیم ورک اینالیٹکس اور کرشنن نارائنن، صدر، اتہاسا ریسرچ اینڈ ڈیجیٹل، آئی آئی ٹی مدراس الیومینی ایسوسی ایشن موجود تھے۔
ایک سیاق و سباق فراہم کرتے ہوئے جس میں ایکوا میپ قائم کیا گیا ہے، پروفیسر وجے راگھون نے کہا، ‘‘ہماری دنیا کو موسمیاتی تبدیلیوں اور حیاتیاتی تنوع پر دباؤ کے نتائج کا سامنا ہے۔ اس طرح، ہماری ہوا، پانی، اور زمین کی تجدید اور پائیدار ترقی پر دباؤ بنانا بہت اہم ہوگیا ہے ۔‘‘ پروفیسر کاما کوٹی نے کہا، ’’زراعت کے شعبے میں پانی کی کھپت تمام ضروریات میں سب سے زیادہ ہے، اور اس لیے زرعی پانی کے استعمال کی کارکردگی کو بہتر بنانے پر توجہ مرکوز کرنا ایکوا میپ کے اہم فوکس میں سے ایک ہے۔’’
ایکوا میپ کا مقصد پانی کے انتظام اور جدید ٹیکنالوجی کے بہترین طریقوں سے فائدہ اٹھاتے ہوئے ایک قابل توسیع ماڈل کے طور پر، اسمارٹ اور بہترین پانی کے انتظام کے طریقوں کو ڈیزائن اور تیار کرکے اور پورے ملک میں مختلف مقامات پر ان کو زمینی سطح پر نافذ کرکے پیچیدہ اور پانی کے چیلنجوں سے بھرے مسائل کا حل فراہم کرنا ہے۔ ایکوا میپ ایک قومی پانی کا مرکز ہے اور آئی آئی ٹی مدراس آئی آئی ٹی دھارواد کے ساتھ ‘ آبی تحفظ اور زرعی پائیداری سے متعلق ڈاٹا سائنس’ کے وسیع موضوع کے ارد گرد تعاون کر رہا ہے۔
ایکوا میپ کی اہم سرگرمیوں میں شامل ہیں:
- فیلڈ  پانی کی ٹیکنالوجی اور انتظامی طریقوں کا نفاذ۔
- توجہ مرکوز کرنے کے لیے پانی/ گندے پانی کے انتظام میں بڑے چیلنجوں کی نشاندہی کر نا۔
- ایک جدید ترین ہائیڈرو انفارمیٹکس لیبارٹری کا قیام۔
پروفیسر لیگی فلپ نے پہلے تین پراجیکٹس کا اعلان کرتے ہوئے جو سینٹر کوسپورٹ کر رہا ہے، کہا، ‘‘ہمارے پاس کیمسٹری، سول، کیمیکل، ہیومینٹیز کے محکموں کی ایک کثیر الضابطہ فیکلٹی ٹیم موجود ہے، جو ایکوا میپ میں ہماری مدد کر رہی ہے۔ ہمارے پاس آبی ماہرین کا ایک شاندار ٹیم بھی ہے جو ہمارے گورننگ اور ایڈوائزری بورڈ میں ہمیں مشورہ دیتے ہیں۔
- پانی اور مٹی کے معیار کا تجزیہ: ماحولیاتی انتظام کے لیے گاؤں کے ڈیجیٹل جڑواں کی تخلیق۔
- صاف ستھرے اور صحت مند گاؤں کے لیے ویسٹ مینجمنٹ۔
- دیہی پانی کی فراہمی کی اسکیموں کا خودکار کنٹرول۔
ڈاکٹر بالاسبرامنیم نے کہا، ‘‘کرشنن اور میں آئی آئی ٹی مدراس کے شکر گزار ہیں کہ ہمیں ایکوا میپ کے ذریعے اپنے الما میٹر اور قوم کو کچھ واپس دینے کا موقع فراہم کیا ۔ منفرد ایلومنائی – انگیجمنٹ ماڈل کے ذریعے، مرکز واٹر ڈومین میں مہارت اور دلچسپی کے ساتھ ہمارے سابق طلباء سے رابطہ کر سکے گا۔
ایکوا میپ ویب سائٹ https://aquamap.iitm.ac.in/ پر تلاش کریں۔
گورننگ بورڈ کے اراکین، مشاورتی بورڈ کے اراکین کی فہرست: https://dev-aquamap.pantheonsite.io/management/
وزیراعظم کا دفتر
رائے سینا مذاکرات-2021
نئی دہلی:13 اپریل ، 2021: وزیر اعظم جناب نریندر مودی نے آج ورچول طریقے سے منعقدہ رائے سینا مذاکرات کے افتتاحی اجلاس سے ایک ویڈیو خطاب کی۔ اس موقع پر مہمان خصوصی کی حیثیت سے روانڈا کے صدر عالی مرتبت پال کاگامے اور ڈنمارک کے وزیر اعظم عالی مرتبت میٹ فریڈرکسن ان کے ہمراہ موجود تھے۔
وزارت خارجہ اور آبزرور ریسرچ فاؤنڈیشن کے ذریعے مشترکہ طور سے منعقدہ ممتاز رائے سینا مذاکرات کا چھٹا ایڈیشن عملی طور پر 13-16 اپریل 2021ء کو منعقد ہوگا۔2021 ایڈیشن کا مرکزی خیال "#وائرل ورلڈ: آؤٹ بریک، آؤٹ لیئرز اور آؤٹ آف کنٹرول" ہے۔
وزیر اعظم مودی نے مشاہدہ کیا کہ رائے سینا مذاکرات کا حالیہ ایڈیشن کووڈ 19 وبائی مرض کے پس منظر میں انسانی تاریخ کے ایک تغیر پذیر لمحے میں منعقد ہو رہا ہے جو ایک سال سے زیادہ عرصے سے دنیا کو پریشان کررہی ہے۔ وزیر اعظم نے عالمی برادری سے مطالبہ کیا کہ وہ موجودہ تناظر میں کچھ متعلقہ سوالات پر غور و فکر کریں۔
وزیر اعظم نے اس بات پر زور دیا کہ ایک عالمی نظام کو اپنایا جانا چاہئے، تاکہ نہ کہ صرف علامات کو بلکہ بنیادی وجوہات اور اسباب کو حل کیا جاسکے۔ وزیر اعظم نے انسانیت کو اپنے افکار و عمل کے مرکز میں رکھنے اور ایک ایسا نظام تخلیق کرنے پر زور دیا جس سے آج کے مسائل اور کل کے چیلنجوں کا ازالہ کیا جاسکے۔
وزیر اعظم نے وبا کے ردعمل میں مقامی سطح پر اور دوسرے ملکوں کے لئے امداد کی شکل میں ہندوستان کی کوششوں پر بھی تفصیلی روشنی ڈالی۔ انہوں نے وبائی مرض سے درپیش مختلف چیلنجوں کا مقابلہ کرنے کے لئے مشترکہ کوششوں پر زور دیا اور کہا کہ ہندوستان عالمی سطح پر اپنی طاقتوں کو ساجھا کرے گا۔
ش ح۔م ع۔ ع ن
U NO: 3704
(
صحت اور خاندانی بہبود کی وزارت
مختلف قسم کے وبائی امراض سے نمٹنے کے لئے ڈاکٹروں اور پیرامیڈیکل اسٹاف کے لئے خصوصی تربیت
نئی دہلی،7دسمبر 2021/ حکومت نے کووڈ-19 میں تربیت اور صلاحیت سازی کو فعال کرنے کے لئے کئی اقدامات اٹھائے ہیں۔ ان میں تربیت ،بشمول ورچوئل ٹریننگ، ڈاکٹروں،نرسوں اور متعلقہ صحت کی دیکھ بھال کرنے والے پیشہ ور افراد اور رضا کاروں کو کووڈ-19 کے متعلقہ پہلوؤں کے حوالے سے فراہم کی گئ ہے۔ حکومت ہند نے مختلف اہلکاروں کو تربیت دینے کے لئے آئی جی او ٹی  پلیٹ فارم کا استعمال کیا ہے۔ کووڈ-19 کے آغاز سے ملک بھر میں تقریباً 14 لاکھ منفرد صارفین نےاس پلیٹ فارم پر رجسٹریشن کرایا ہے، جس میں مختلف کورسیز کے لئے 29.29 لاکھ کا اندراج ریکارڈکیا گیا ہے۔مزید برآ ں ریاستی حکومتوں کے ذریعہ 80 لاکھ سے زیادہ صحت ورک فورس کو کووڈ سے متعلقہ موضوعات میں تربیت دی گئی ہے۔ صحت اور خاندانی بہبود کی وزارت اور ایمس  این آئی ایم ایچ اے این ایس، جے آئی پی ایم ای آر ، پی جی آئی ایم ای آر جیسے معروف انسٹی ٹیوٹ وغیرہ نے کووڈ سےمتعلق مختلف مضامین پر ویبنار اور ٹیٹوریل بھی اپ لوڈ کئے تھے جنہیں 2.23 کروڑ ناظرین کی ریکارڈ تعداد نے دیکھا اوراستفادہ کیا۔
جیساکہ نیشنل میڈیکل کمیشن  کی طرف سے مطلع کیا گیا ہے سابقہ بورڈ آف گورنرس، میڈیکل کونسل آف انڈیا نے اگست 2020 میں ایم بی بی ایس کے نصاب میں وبائی امراض کے انتظام پر قابلیت پر مبنی ایک ماڈیول متعارف کرایا تھا۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نےا س بات کی جانکاری آج راجیہ سبھامیں ایک سوال کے تحریری جواب میں دی۔
مالیاتی کمیشن
مالیاتی کمیشن نے انسانی وسائل کی فروغ کی وزارت کے اسکول آف ایجوکیشن اور خواندگی کے محکمے کے ساتھ میٹنگ کی
نئی دہلی،41فروری 2019/ پندرہویں مالیاتی کمیشن نے کل نئی دلی میں انسانی وسائل کی فروغ کی وزارت کے اسکولی تعلیم اور خواندگی کے محکمے کے ساتھ میٹنگ کی۔ اس میٹنگ کی صدارت ایچ آر ڈی کے وزیر جناب پرکاش نے کی۔ اس موقع پر مالیاتی کمیشن کے چیئرمین جناب این کے سنگھ بھی موجود تھے۔ کمیشن کے ممبروں اور کمیشن کے سینئر افسروں کے ساتھ ساتھ انسانی وسائل کے فروغ کی وزارت کے افسروں نے بھی میٹنگ میں شرکت کی۔
میٹنگ میں اسکول کے بنیادی ڈھانچے میں سرمایہ کاری سمیت کمیشن کی مداخلت کی ضرورت والے سیکٹر کے اہم امور ٹیچروں کی تنخواہوں اور تربیت، کیریئر کونسلنگ، اسکولی طلبا، بچوں کی پری اسکولنگ جیسے سکم ماڈل کو لے کر تبادلۂ خیال کیا گیا۔ تاکہ جلدی سیکھنےکی حوصلہ افزائی کی جاسکے۔
میٹنگ میں اسکولی تعلیم کے سیکٹر میں نجی سرمایہ کاری اور نجی ساجھیداری کوزیادہ راغب کرنے کے اقدامات پر بھی غور وخوض ہوا، ساتھ ہی ساتھ مربوط بی ایڈ کورسیز جس کی مدت دو برس کی ہوگی اور یہ مستقبل میں بی اے، بی ایڈ کورس کہلائے گا۔ بی کوم، بی ایڈ کہلائے گا، شروع کرنے کی بات بھی ہوئی، تاکہ تربیت یافتہ اساتذہ کی دستیابی کو منظم بنایا جاسکے۔
کمیشن نے سرکاری اسکولوں کے بجائے پرائیویٹ انگلش اسکولوں میں بچوں کو بھیجنے کے لئے والدین کی ترجیح پر تشویش کا اظہار کیا اور اسکولوں کے ارتقا کی ضرورت پر زور دیا۔ کمیشن اعلیٰ تعلیم کے امور پر تبادلۂ خیال کے لئے 22 فروری کو انسانی وسائل کے فروغ کی وزارت کے ساتھ دوسری میٹنگ کرے گا۔
1001U. No.
(Visitor Counter : 55
صحت اور خاندانی بہبود کی وزارت
نیشنل ہیلتھ اتھارٹی  نے ناسکوم کے ساتھ مل کر آیوشمان بھارت ڈجیٹل مشن  - ڈجیٹل صحت میں انقلاب لانے سے متعلق ایک کانکلیو کا انعقاد کیا
این ایچ اے-ناسکوم کانکلیو 2022 آج بنگلورو میں ایک ہائبرڈ ایونٹ کے طور پر منعقد کیا گیا جس میں 400 سے زیادہ صحت، ٹیک سیکٹرز اور سرمایہ کاروں نے شرکت کی
نیشنل ہیلتھ اتھارٹی  اور ناسکوم  نے مشترکہ طور پر آیوشمان بھارت ڈجیٹل مشن – ڈجیٹل صحت میں انقلاب لانے سے متعلق این ایچ اے-ناسکوم کانکلیو 2022 کا انعقاد کیا۔ کانکلیو آج بنگلورو میں ایک ہائبرڈ ایونٹ کے طور پر منعقد کیا گیا جس میں صحت کی دیکھ بھال اور ٹیکنالوجی کے شعبے سے تعلق رکھنے والے 400 سے زیادہ اسٹیک ہولڈروں اور صنعت کے تجربہ کاروں کے ساتھ ساتھ ہندوستان میں سرمایہ کار برادری نے طبعی/ ورچوئل موڈ میں شرکت کی۔
تقریب کے مہمان خصوصی، حکومت کرناٹک کے وزیر صحت و خاندانی بہبود، اور طبی تعلیم، ڈاکٹر کے سدھاکر نے کہا – ”آیوشمان بھارت یا تمام ہندوستانیوں کی لمبی زندگی کو یقینی بنایا جا سکتا ہے جب سب کو معیاری صحت کی دیکھ بھال فراہم کی جا سکے۔ یہ نہ صرف بنیادی ڈھانچہ بلکہ ایسا ٹیکنالوجی پلیٹ فارم فراہم کرنے سے ممکن ہے جس کی تعمیر کا اے بی ڈی ایم تصور کرتا ہے۔
ڈجیٹل صحت سے متعلق کرناٹک کے وژن پر اپنے خیالات کا اشتراک کرتے ہوئے، ڈاکٹر سدھاکر نے مزید کہا – ”کووڈ-19 عالمی وبا کے خلاف ہماری لڑائی کے دوران، ہم نے صحت کی دیکھ بھال کی فراہمی کے لیے ڈجیٹل خدمات کی اہمیت کا مشاہدہ کیا۔ ٹیلی کنسلٹیشن، آن لائن اپائنٹمنٹ بکنگ، آسانی سے دستیاب صحت کی معلومات اور ماہرین تک رسائی کا لوگوں پر جو اثر پڑا وہ بے مثال تھا۔ ہم پُر امید ہیں کہ ABDM پلیٹ فارم ہماری کوششوں کو بڑھانے اور پُر جوش عوامی اور نجی شعبے کی شرکت کے ساتھ ایک سازگار ماحول بنانے میں مدد کرے گا۔ ہم مشن موڈ میں ABDM کے نفاذ کو شروع کرنے اور اسے رفتار، توسیع پذیری اور مدد دینے کے منتظر ہیں جو ہم ریاستی سطح پر فراہم کر سکتے ہیں تاکہ سب کے لیے صحت کی دیکھ بھال کے حتمی مقصد کو حاصل کیا جا سکے۔“
آیوشمان بھارت ڈجیٹل مشن  کے پس پردہ وژن پر بات کرتے ہوئے، ڈاکٹر آر ایس شرما، سی ای او، این ایچ اے نے کہا – ”ہندوستان ڈجیٹل انقلاب میں سب سے آگے کھڑا ہے۔ دنیا نے سب سے بڑے ڈجیٹل شناختی پروگرام، ڈجیٹل ادائیگیوں کو ریکارڈ طور پر اپنانے اور حال ہی میں، CoWIN پلیٹ فارم کے ذریعے قومی ویکسینیشن پروگرام کے ساتھ ہمارے ملک کی کامیابی کی کہانی دیکھی ہے۔ آیوشمان بھارت ڈیجیٹل مشن کا مقصد صحت کی دیکھ بھال کی فراہمی میں ایک مساوی، قابل رسائی اور جامع ماحولیاتی نظام کی تعمیر کے ذریعے اس کامیابی کو دہرانا ہے جو حکومت اور نجی شعبے کی مشترکہ کوششوں سے ممکن ہے۔
کنکلیو میں ڈجیٹل اختراعات کے ذریعے صحت کی دیکھ بھال کو بہتر بنانے کی اہمیت پر حکومت کرناٹک، صحت و خاندانی بہبود کے ایڈیشنل چیف سکریٹری جناب جاوید اختر کا خصوصی خطاب بھی ہوا۔ ڈاکٹر پروین گیڈم، ایڈیشنل سی ای او، این ایچ اے اور ABDM کے مشن ڈائریکٹر نے ان مواقع کی وضاحت کی جو یہ پروگرام پورے ماحولیاتی نظام کے لیے پیش کرتا ہے۔
ناسکوم نے ڈجیٹل صحت کے استعمال اور ڈیجیٹل ہیلتھ اسٹیک میں اختراع کاروں کے کردار کے بارے میں پینل مباحثوں کے لیے صحت اور ٹیکنالوجی کے شعبے سے مفکرین کو جمع کرنے میں کلیدی کردار ادا کیا۔ پینل ہندوستان میں ہیلتھ ٹیک تنظیموں کے سربراہان پر مشتمل تھا  جیسے آرتھر ڈی لٹل انڈیا، منی پال ہسپتال، بل اینڈ میلنڈا گیٹس فاؤنڈیشن، رائل فلپس، انڈیجین، کواڈریا کیپیٹل، میڈی اسسٹ، ٹاٹا ایلکسی، نارائنا ہیلتھ، ڈریف کیس۔، کریلیو ہیلتھ، پلس91 اور ایکا کیئر۔
وزارت خزانہ
ریاستی حکومتوں کو 1,16,665 کروڑ روپے کی ٹیکس کی منتقلی کی دو قسطیں آج جاری کی گئیں
یہ حکومت ہند کے اپنے سرمائے اور ترقیاتی اخراجات میں تیزی لانے کے لیے ریاستوں کے ہاتھ مضبوط کرنے کے عزم کے مطابق ہے
مرکزی حکومت نے آج ریاستی حکومتوں کو عام ماہانہ 58,333 کروڑ روپے کی منتقلی کے مقابلے میں، 1,16,665 کروڑ روپے کی ٹیکس کی منتقلی کی دو قسطیں جاری کی ہیں۔
یہ حکومت ہند کے اپنے سرمائے اور ترقیاتی اخراجات میں تیزی لانے کے لیے ریاستوں کے ہاتھ مضبوط کرنے کے عزم کے مطابق ہے۔
جاری کردہ رقوم کی ریاست وار تقسیم درج ذیل جدول میں دی گئی ہے:
نومبر 2022 کے لیے مرکزی ٹیکسوں اور محصولات کی خالص آمدنی کی ریاست وار تقسیم
|
|
نمبر شمار
|
|
ریاست کا نام
|
|
کُل 
|
|
1
|
|
آندھرا پردیش
|
|
4721
|
|
2
|
|
اروناچل پردیش
|
|
2050
|
|
3
|
|
آسام
|
|
3649
|
|
4
|
|
بہار
|
|
11734
|
|
5
|
|
چھتیس گڑھ
|
|
3975
|
|
6
|
|
گوا
|
|
450
|
|
7
|
|
گجرات
|
|
4058
|
|
8
|
|
ہریانہ
|
|
1275
|
|
9
|
|
ہماچل پردیش
|
|
968
|
|
10
|
|
جھارکھنڈ
|
|
3858
|
|
11
|
|
کرناٹک
|
|
4255
|
|
12
|
|
کیرلا
|
|
2246
|
|
13
|
|
مدھیہ پردیش
|
|
9158
|
|
14
|
|
مہاراشٹر
|
|
7370
|
|
15
|
|
منی پور
|
|
835
|
|
16
|
|
میگھالیہ
|
|
895
|
|
17
|
|
میزورم
|
|
583
|
|
18
|
|
ناگالینڈ
|
|
664
|
|
19
|
|
اوڈیشہ
|
|
5283
|
|
20
|
|
پنجاب
|
|
2108
|
|
21
|
|
راجستھان
|
|
7030
|
|
22
|
|
سکم
|
|
453
|
|
23
|
|
تمل ناڈو
|
|
4759
|
|
24
|
|
تلنگانہ
|
|
2452
|
|
25
|
|
تریپورہ
|
|
826
|
|
26
|
|
اترپردیش
|
|
20929
|
|
27
|
|
اتراکھنڈ
|
|
1304
|
|
28
|
|
مغربی بنگال
|
|
8777
|
|
|
|
کُل میزان
|
|
116665